《自乐》
明代·陶安

广大者天地，中间着此身。道从无意得，心与太初邻。

咽息灵龟饱，随时尺蠖伸。步行驺从远，林叟或相亲。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。